JY LEES NOU Historiese midwinter-reddingsvlug na Suidpool suksesvol
Ná sowat 4 000 km vanaf die Suidpool en in uiterste weerstoestande het ’n klein tweemotorige vliegtuig laat gisteraand (vroegoggend plaaslike tyd) in Punta Arenas, Chili, geland. Dit was die eerste vlug nog in die hartjie van die winter na die Suidpool. Aan boord was twee ernstig siek pasiënte van die Amundsen-Scott-Suidpool-basis. Hulle het mediese hulp nodig gehad wat die basis nie kon verskaf nie. Die Twin Otter-vliegtuig het die finale been vanaf die Britse Rothera-navorsingstasie op die Antarktiese vasteland (sowat 2 414 km), gister net ná middagete (19:15 plaaslike tyd) voltooi, berig The Antartic Report.
After 4000km journey from South Pole, 2 patients now in Punta Arenas, Chile https://t.co/PYrlkiPVYO pic Carvallo pic.twitter.com/U563Ya0s4R — The Antarctic Report (@AntarcticReport) June 23, 2016
Die gevare om in die winter na die Suidpool te vlieg, word deur twee kenmerke van die sending geïllustreer, berig CNN. Terwyl die bemanning by die Suidpool-basis was, moes hulle besluit of ’n tweede lid van die winterspan siek genoeg was om saam te vat. Dit was ’n risiko, omdat dit die vliegtuig swaarder sou maak. Voorts was daar nog ’n Twin Otter-vliegtuig by die Britse basis Rothera. Die doel: Om die redders te hulp te snel, indien nodig. Vlugte word tussen Februarie en Oktober ontmoedig weens die ekstreme koue en donker. Die enigste lig vir die landing was die maan en aurora australis (suiderligte).
More photos from @NSF_OPP: arrival of 1st ever mid-winter flight at South Pole; waning gibbous moon lights skiway https://t.co/1QRJamitTO — The Antarctic Report (@AntarcticReport) June 22, 2016